Kamu bisa jelasin ke aku soal Republik Kedua Czechoslovakia dalam bahasa melayu?

Republik Kedua Czechoslovakia (, ) wujud selama 169 hari, antara 30 September 1938 dan 15 Mac 1939. Ia terdiri dari  Bohemia, Moravia, Silesia dan wilayah autonomi Slovakia dan Subcarpathia Rus', yang kemudian dinamakan semula Carpathia Ukraine pada 30 Disember 1938.

Republik Kedua adalah hasil dari peristiwa  Perjanjian Munich, dimana Czechoslovakia dipaksa menyerahkan wilayah Sudetenland yang berpenduduk Jerman kepada negara Jerman pada 1 Oktober 1938. Selepas kerajaan Jerman menjelaskan kepada para diplomat asing bahawa Czechoslovakia sekarang adalah negara klien Jerman, kerajaan Czechoslovak berusaha untuk memihak kepada Jerman dengan mengharamkan Parti Komunis, menggantung semua guru berbangsa Yahudi di institut pendidikan Jerman di Czechoslovakia, dan menggubal undang-undang untuk membenarkan negara mengambil alih syarikat-syarikat orang Yahudi. Disamping itu, pihak kerajaan mengizinkan bank-bank negara ini secara aktif berada dibawah kawalan Jerman–Czechoslovakia. Pada 2 November, melalui Peruntukan Pertama Vienna, bahagian selatan Slovakia dan Subcarpathia Ruthenia diserahkan kepada Hungary.

Republik Kedua telah dibubarkan apabila Jerman mula menceroboh pada 15 Mac 1939, dan mengilhak wilayah Czech kedalam Negeri Naungan Bohemia dan Moravia. Pada masa hari pendudukan Jerman, Presiden Czechoslovakia, Emil Hácha telah dilantik oleh kerajaan Jerman sebagai Presiden Protektorat Bohemia dan Moravia yang dipegangnya sepanjang peperangan.